**Lam Wai Ying** (kiin.: 林惠英; Jyutping: *Lam4 Wai6-jing1*) on Hongkongissa asuva kiinalainen yritysjohtaja ja miljardööri. Hän on mobiililaitteiden kosketusnäyttöjä esimerkiksi Applelle valmistavan Biel Crystal Manufactoryn hallituksen puheenjohtaja ja omistaa 49 prosenttia konserniyhtiön osakkeista. Hänen miehensa Yeung Kin-man, joka on yhtiön toimitusjohtaja ja perustaja, omistaa 51 prosenttia perheyrityksestä. Maaliskuussa 2018 yhdysvaltalainen talousjulkaisu Forbes arvioi Lamin varallisuudeksi 5,4 miljardia dollaria. Hän kuului Forbesin mukaan myös maailman sadan vaikutusvaltaisimman naisen joukkoon (2017).

Biel Crystal Manufactory Ltd on vuonna 1986 perustettu hongkongilainen suuryritys. Alkujaan se valmisti kellonlaseja. Nykyisin yrityksen tuotantolaitokset sijaitsevat Shenzhenissä ja Huizhoussa. Yhtiö kilpailee miljardööri Zhou Qunfein Lens Technologyn kanssa maailman suurimman mobiililaitteiden kosketusnäyttöjen valmistajan asemasta. Yrityksen asiakkaisiin kuuluvat muun muassa Apple, Samsung, LG, Huawei ja Lenovo. Vuonna 2013 uutisoitiin yhtiön rikkovan työntekijöidensä oikeuksia tehtaillaan. Vuoden 2018 alussa, kun uutisoitiin yhtiön siirtävän pörssiantiaan vuoden kolmannelle neljännekselle, kerrottiin yhtiössä työskentelevän jo 140 000 ihmistä, ja yhtiön suunnittelevan tehtaittensa laajentamista Huizhoussa. 

Lam on naimisissa ja asuu Hongkongissa. Tammikuussa 2017 uutisoitiin perheen ostaneen huippuhintaisen, 361 miljoonaa dollaria maksaneen luksusasunnon Hongkongin korkeimmalta ja arvostetuimmalta asuinalueelta The Peakilta.

Lähteet
-------

1. 1 2 3  351. Lam Wai Ying (Maailman dollarimiljardöörien listan jaettu 351. sija)  6.3.2018. Forbes, forbes.com. Viitattu 11.4.2018. (englanniksi)
2. ↑  The World's Billionaires List (Maailman dollarimiljardöörit, naiset)  6.3.2018. Forbes, forbes.com. Viitattu 11.4.2018. (englanniksi)
3. ↑  The World's 100 Most Powerful Women (2017) (Maailman 100 vaikutusvaltaisinta naista (2017))  1.11.2017. Forbes, forbes.com. Viitattu 11.4.2018. (englanniksi)
4. ↑  Biel Crystal Emerges as Apple and Samsung’s Largest Screen Supplier  4.9.2014. ledinside.com. Viitattu 11.4.2018. (englanniksi)
5. ↑  Biel Crystal Manufactory Ltd bloomberg.com. Viitattu 11.4.2018. (englanniksi)
6. 1 2  222. Yeung Kin-Man $7.14B (Lamin puolison sivu Bloomberg Billionaires Index -listalla)  11.4.2018. bloomberg.com. Viitattu 11.4.2018. (englanniksi)
7. ↑  Apple supplier Biel Crystal violates workers rights: HK activists  26.11.2013. Reuters, reuters.com. Viitattu 11.4.2018. (englanniksi)
8. ↑  Glassmaker for iPhone delays IPO to third quarter as pipeline builds up amid jostling for capital  29.1.2018. South China Morning Post, scmp.com. Viitattu 11.4.2018. (englanniksi)
9. ↑  Founder of iPhone screen vendor pays HK$2.8 billion for The Peak mansion  27.1.20167. South China Morning Post, scmp.com. Viitattu 12.4.2018. (englanniksi)
10. ↑  Laura House: Arkistoitu kopioThe Peak: Secluded Luxury High Above Hong Kong  8.10.2016. mansionglobal.com.  Arkistoitu 12.4.2018. Viitattu 12.4.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Lam Wai Ying